RO Jurnalul Oficial al Uniunii Europene L 27/9

REGULAMENTUL (UE) NR. 79/2014 AL COMISIEI

din 29 ianuarie 2014

de modificare a anexelor II, III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri aplicabile substanțelor bifenazat, clorprofam, esfenvalerat, fludioxonil și tiobencarb din sau de pe anumite produse

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),

întrucât:

(1) Limitele maxime de reziduuri (LMR) pentru substanțele bifenazat, clorprofam și esfenvalerat au fost stabilite în anexa II și în partea B din anexa III la Regulamentul (CE) nr. 396/2005. Pentru fludioxonil și tiobencarb, LMR-urile sunt stabilite în partea A din anexa III la regulamentul respectiv.

(2) Pentru bifenazat, Autoritatea Europeană pentru Siguranța Alimentară, denumită în continuare „autoritatea”, a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (2). Autoritatea a propus modificarea definiției reziduului. În ceea ce privește citricele, fructele sâmburoase, strugurii, hameiul, căpșunile, tomatele, ardeii, vinetele, pepenii galbeni, pepenii verzi, coacăzele (roșii, negre și albe), murele și zmeura, după depunerea avizului la care se face referire în prima teză, autoritatea a emis mai multe avize privind LMR (3) (4). Este necesar să se țină seama de avizele respective. Pentru alte produse, autoritatea a recomandat menținerea LMR-urilor existente sau stabilirea de LMR-uri la nivelul identificat de către aceasta. Autoritatea a concluzionat că, în ceea ce privește LMR-urile pentru sămânțoase, vinete, fasole (proaspătă, fără păstaie), mazăre (proaspătă, fără păstaie) și linte (proaspătă), unele informații nu au fost disponibile și că este necesară acordarea unei atenții suplimentare de către gestionarii de risc. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Respectivele LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament.

(3) Pentru clorprofam, autoritatea a emis un aviz motivat privind LMR-urile existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (5). Autoritatea a propus modificarea definiției reziduului. Aceasta a recomandat reducerea LMR-urilor pentru lapte de bovine, lapte de capră și lapte de oaie. Autoritatea a concluzionat că, în ceea ce privește LMR-urile pentru cartofi, țelină de rădăcină, ceapă, ceapă eșalotă, salată, scarolă, rucolă, spanac, andive, cardon, țelină, fenicul, infuzii (flori uscate), mirodenii (fructe și bace), rădăcini de cicoare, carne de pasăre, grăsime de pasăre, ficat de pasăre și ouă de păsări, unele informații nu au fost disponibile și că este necesară acordarea unei atenții suplimentare de către gestionarii de risc. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Respectivele LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament. Pentru alte produse, autoritatea a recomandat menținerea LMR-urilor existente.

(4) Pentru esfenvalerat, autoritatea a emis un aviz motivat privind LMR existente, în conformitate cu articolul 12 alineatul (2) din Regulamentul (CE) nr. 396/2005, coroborat cu articolul 12 alineatul (1) (6). Autoritatea a propus modificarea definiției reziduului. Ea a recomandat reducerea LMR-urilor pe căpățâni de varză, semințe de in, semințe de rapiță, semințe de muștar, camelină, sfeclă de zahăr, carne, grăsime, ficat și rinichi de porcine, carne, ficat și rinichi de bovine, carne, ficat și rinichi de ovine și carne, ficat și rinichi de caprine. Autoritatea a concluzionat că, în ceea ce privește LMR-urile pentru migdale, mere, pere, cireșe, prune, căpșuni, zmeură, morcovi, hrean, pătrunjel rădăcină, ridichi, usturoi, ceapă, ardei, cucurbitacee cu coajă comestibilă, pepeni galbeni, porumb dulce, broccoli, conopidă, varză de Bruxelles, salată, spanac, pătrunjel, praz, linte (uscată), boabe de orz, porumb boabe, ovăz boabe, secară boabe, sorg boabe, boabe de grâu, mirodenii (semințe), carne, grăsime, ficat și rinichi de porcine, carne, ficat și rinichi de bovine, carne, ficat și rinichi de ovine și carne, ficat și rinichi de caprine, precum și pentru lapte de vacă, lapte de oaie, lapte de capră, unele informații nu au fost disponibile și că este necesară acordarea unei atenții suplimentare de către gestionarii de risc. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Respectivele LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament. Pentru alte produse, autoritatea a recomandat menținerea LMR-urilor existente.

(5) Pentru fludioxonil, autoritatea a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005 (7). Autoritatea a propus modificarea definiției reziduului. În ceea ce privește plantele aromatice, frunzele de spanac și de sfeclă, salata, fetica, cresonul, scarola, rucola, frunzele și lăstarii de Brassica spp., țelina, frunzele de țelină, ridichile și cucurbitaceele cu coajă necomestibilă, după emiterea avizului la care se face referire în prima teză, autoritatea a emis avize suplimentare privind LMR-urile (8) (9) (10). Este oportun să se țină seama de avizele respective. Autoritatea a recomandat reducerea LMR-urilor pentru afine, coacăze (roșii, negre și albe), boabe de soc, agrișe, kiwi, cartofi, usturoi, ceapă eșalotă, tomate, ardei, vinete, castraveți, dovlecei, castraveții tip cornișon, porumb dulce, fetică, creson, Barbarea verna, rucolă, muștar roșu, frunze și lăstari de Brassica spp., andive, fasole (în stare proaspătă, fără păstaie), asparagus, fenicul, semințe de mac, semințe de floarea soarelui, semințe de rapiță, boabe de soia, semințe de bumbac, boabe de orz, hrișcă, boabe de porumb, mei, boabe de ovăz, boabe de orez, secară, sorg boabe, boabe de grâu, sfeclă de zahăr (rădăcini), carne de pasăre, lapte de vacă, lapte de oaie, lapte de capră. Autoritatea a concluzionat că, în ceea ce privește LMR-urile pentru căpșuni, cucurbitacee cu coajă necomestibilă, țelină, carne, ficat și rinichi de bovine, carne, ficat și rinichi de ovine și carne, ficat și rinichi de caprine, unele informații nu au fost disponibile și că este necesară o acordarea unei atenții suplimentare de către gestionarii de risc. Deoarece nu există niciun risc pentru consumatori, LMR-urile pentru produsele respective ar trebui să fie stabilite în anexa II la Regulamentul (CE) nr. 396/2005, la nivelul existent sau la nivelul identificat de către autoritate. Respectivele LMR-uri vor fi reexaminate; reexaminarea va ține seama de informațiile disponibile în termen de doi ani de la data publicării prezentului regulament. Pentru alte produse, Autoritatea a recomandat menținerea LMR-urilor existente.

(6) Pentru tiobencarb, autoritatea a emis un aviz motivat privind LMR-urile existente, în conformitate cu articolul 12 alineatul (1) din Regulamentul (CE) nr. 396/2005 (11). Autoritatea a propus modificarea definiției reziduului.

(7) Neincluderea substanței tiobencarb în anexa I la Directiva 91/414/CEE este prevăzută în Decizia 2008/934/CE a Comisiei (12). Toate autorizațiile existente pentru produsele de protecție a plantelor care conțin substanța activă tiobencarb au fost revocate. În conformitate cu articolul 17 din Regulamentul (CE) nr. 396/2005 coroborat cu articolul 14 alineatul (1) litera (a), LMR-urile stabilite pentru substanțele active respective în anexele II și III ar trebui prin urmare eliminate. Aceasta nu ar trebui să se aplice CXL-urilor care se bazează pe utilizări în țări terțe, cu condiția ca aceste CXL-uri să fie acceptabile din punctul de vedere al siguranței consumatorilor. Aceasta nu ar trebui să se aplice nici în cazurile în care LMR-urile au fost stabilite în mod expres ca toleranță la importuri.

(8) În ceea ce privește produsele pentru care nu au fost raportate autorizații relevante și nici toleranțe la import la nivelul Uniunii și nu există LMR-uri în Codex, autoritatea a concluzionat că este necesară o analiză suplimentară din partea responsabililor cu gestionarea riscurilor. Luând în considerare cunoștințele științifice și tehnice actuale, ar trebui stabilite LMR-uri pentru aceste produse la limita specifică de determinare sau la LMR implicită în conformitate cu articolul 18 alineatul (1) litera (b) din Regulamentul (CE) nr. 396/2005.

(9) Pe baza avizelor motivate ale autorității și ținând seama de factorii relevanți pentru subiectul în cauză, modificările adecvate ale LMR-urilor îndeplinesc cerințele prevăzute la articolul 14 alineatul (2) din Regulamentul (CE) nr. 396/2005.

(10) Prin urmare, Regulamentul (CE) nr. 396/2005 ar trebui modificat în consecință.

(11) Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.

(12) Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse legal înainte de modificarea LMR-urilor și pentru care informațiile arată că se menține un nivel ridicat al protecției consumatorilor.

(13) Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.

(14) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTUL REGULAMENT:

Articolul 1

Anexele II, III și V la Regulamentul (CE) nr. 396/2005 se modifică în conformitate cu anexa la prezentul regulament.

Articolul 2

Regulamentul (CE) nr. 396/2005, astfel cum era formulat înainte de modificarea adusă prin prezentul regulament, continuă să se aplice produselor care au fost produse în mod legal înainte de 19 august 2014.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Se aplică de la 19 august 2014.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 29 ianuarie 2014. Pentru Comisie Președintele José Manuel BARROSO

(1) JO L 70, 16.3.2005, p. 1.

(2) Autoritatea Europeană pentru Siguranța Alimentară; Review of the existing maximum residue levels (MRLs) for bifenazate according to Article 12 of Regulation (EC) No 396/2005. EFSA Journal 2011 9(10):2420. [35 pp.].

(3) Autoritatea Europeană pentru Siguranța Alimentară; Modification of the existing MRLs for bifenazate in citrus fruit, pome fruit, stone fruit, grapes, hops, strawberries, tomatoes, peppers, aubergines, melons and watermelons. EFSA Journal 2012 10(10):2920. [45 pp.].

(4) Autoritatea Europeană pentru Siguranța Alimentară; Modification of the existing MRLs for bifenazate in currants (red, black and white), blackberries and raspberries. EFSA Journal 2012 10(2):2577 [24 pp.].

(5) Autoritatea Europeană pentru Siguranța Alimentară; Review of the existing maximum residue levels (MRLs) for chlorpropham according to Article 12 of Regulation (EC) No 396/2005. EFSA Journal 2012 10(2):2584. [53 pp.].

(6) Autoritatea Europeană pentru Siguranța Alimentară; Review of the existing maximum residue levels (MRLs) for esfenvalerate according to Article 12 of Regulation (EC) No 396/2005. EFSA Journal 2011 9(11):2432. [74 pp.].

(7) Autoritatea Europeană pentru Siguranța Alimentară; Review of the existing maximum residue levels (MRLs) for fludioxonil according to Article 12 of Regulation (EC) No 396/2005. EFSA Journal 2011 9(8):2335. [86 pp.].

(8) Autoritatea Europeană pentru Siguranța Alimentară; Modification of the existing MRLs for fludioxonil in various leafy crops. EFSA Journal 2011 9(12):2487. [27 pp.].

(9) Autoritatea Europeană pentru Siguranța Alimentară; Modification of the existing MRLs for fludioxonil in celery, celery leaves and radishes. EFSA Journal 2012 10(12):3014 [26 pp.].

(10) Autoritatea Europeană pentru Siguranța Alimentară; Modification of the existing MRLs for fludioxonil in cucurbits inedible peel and radishes. EFSA Journal 2013 11(2):3113. [25 pp.].

(11) Autoritatea Europeană pentru Siguranța Alimentară; Review of the existing maximum residue levels (MRLs) for thiobencarb according to Article 12 of Regulation (EC) No 396/2005. EFSA Journal 2011 9(8):2341. [17 pp.].

(12) JO L 333, 12.12.2008, p. 11.